Tiki-taka, på den andre siden, handler mer om å flytte ballen hurtig enn å flytte spillerne. Tiki-taka forbindes gjerne med FC Barcelona under trener Pep Guardiola på 2000- og 2010-tallet, og med det spanske landslaget slik stilen ble innført av trener Luis Aragonés. I Barcelona, der spillestilen ble innført først, ble en øvelse som kalles «El rondo» sentral. Øvelsen går ut på at man deler inn i to grupper der den ene er rett over dobbelt så stor som den andre, og der det handler om for den største gruppen å sentre til hverandre i ring, men den minste gruppen skal presse, ikke takle, for å få ballen. Xavi Hernandez viser til denne øvelsen som viktig for egen og lagets suksess.